Omnibus presentes litteras inspecturis, magister Michael curie Senonensis officialis in Domino salutem. Noverint universi quod Philippus de Nogento burgensis Sezannie coram nobis constitutus donavit in perpetuam elemosinam ecclesie Vallis lucentis quandam domum sitam apud Pruvinum juxta pontem de Changi cum appenditiis et pertinentiis ejusdem domus et quandam cameram que est prope illam domum, promittens fide prestita corporali se dicte ecclesie garantiam debitam portaturum et per se vel per alios nullam in posterum questionem moturum. Actum anno Gracie M° CC° XX° V° die Veneris ante Dominicam quando cantatur « Oculi mei ».